CELEX: 32020D1808
Language: hr
Date: 2020-11-30 00:00:00
Title: Provedbena odluka Komisije (EU) 2020/1808 оd 30. studenoga 2020. o izmjeni Provedbene odluke (EU) 2019/1698 u pogledu europskih normi za određene proizvode za njegu djece, namještaj za djecu, nepomičnu opremu za vježbanje i svojstvo zapaljivosti cigareta (Tekst značajan za EGP)

1.12.2020   
               
               
                  HR
               
               
                  Službeni list Europske unije
               
               
                  L 402/140
               
            
         PROVEDBENA ODLUKA KOMISIJE (EU) 2020/1808
         оd 30. studenoga 2020.
         o izmjeni Provedbene odluke (EU) 2019/1698 u pogledu europskih normi za određene proizvode za njegu djece, namještaj za djecu, nepomičnu opremu za vježbanje i svojstvo zapaljivosti cigareta
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2001/95/EZ Europskog parlamenta i Vijeća od 3. prosinca 2001. o općoj sigurnosti proizvoda (1), a posebno njezin članak 4. stavak 2. prvi podstavak,
         budući da:
         
                     (1)
                  
                  
                     U skladu s člankom 3. stavkom 2. drugim podstavkom Direktive 2001/95/EZ proizvod se smatra sigurnim s obzirom na rizike i kategorije rizika obuhvaćene odgovarajućim nacionalnim normama ako je u skladu s neobveznim nacionalnim normama kojima su prenesene europske norme na koje je Komisija objavila upućivanja u Službenom listu Europske unije u skladu s člankom 4. te direktive.
                  
               
                     (2)
                  
                  
                     Komisija je 25. ožujka 2008. donijela Odluku 2008/264/EZ (2) o sigurnosnim zahtjevima koje trebaju ispuniti europske norme za cigarete.
                  
               
                     (3)
                  
                  
                     Dopisom M/425 od 27. lipnja 2008. Komisija je od CEN-a zatražila da izradi europske norme koje se odnose na zahtjeve protupožarne sigurnosti za cigarete. Na temelju tog zahtjeva CEN je donio normu EN ISO 12863:2010 „Standardna ispitna metoda za ocjenjivanje svojstva zapaljivosti cigareta” i izmjenu te norme – EN ISO 12863:2010/A1:2016. Upućivanje na normu i njezinu izmjenu objavljeno je Provedbenom odlukom Komisije (EU) 2019/1698 (3). Kako bi se osigurala ispravna i dosljedna primjena norme EN ISO 12863:2010, kako je izmijenjena normom EN ISO 12863:2010/A1:2016, i uveli tehnički ispravci, CEN je donio ispravak EN ISO 12863:2010/AC:2011. Norma EN ISO 12863:2010, kako je izmijenjena normom EN ISO 12863:2010/A1:2016 i ispravljena normom EN ISO 12863:2010/AC:2011, u skladu je s općim sigurnosnim zahtjevom utvrđenim u Direktivi 2001/95/EZ. Stoga je primjereno u Službenom listu Europske unije objaviti upućivanje na ispravak EN ISO 12863:2010/AC:2011 zajedno s upućivanjem na normu EN ISO 12863:2010 i njezinu izmjenu EN ISO 12863:2010/A1:2016.
                  
               
                     (4)
                  
                  
                     Komisija je 2. srpnja 2010. donijela Odluku 2010/376/EU (4) o sigurnosnim zahtjevima koje moraju ispuniti europske norme za određene proizvode u okruženju u kojemu spavaju djeca.
                  
               
                     (5)
                  
                  
                     Dopisom M/497 od 20. listopada 2011. Komisija je od CEN-a zatražila izradu europskih normi o sigurnosti proizvoda za njegu djece koji za sobom povlače rizike povezane s okruženjem u kojemu spavaju djeca (rizici iz klastera 2), osobito madraca za dječje krevetiće, zaštitnih ogradica za dječje krevetiće, visećih ležajeva za malu djecu, popluna za djecu i dječjih vreća za spavanje.
                  
               
                     (6)
                  
                  
                     Na temelju zahtjeva M/497 CEN je donio normu EN 16890:2017 „Namještaj za djecu – Madraci za dječje krevete i dječje krevetiće – Sigurnosni zahtjevi i metode ispitivanja”. Norma EN 16890:2017 u skladu je s općim sigurnosnim zahtjevom utvrđenim u Direktivi 2001/95/EZ. Upućivanje na tu normu stoga bi trebalo objaviti u Službenom listu Europske unije.
                  
               
                     (7)
                  
                  
                     Komisija je 6. siječnja 2010. donijela Odluku 2010/9/EU (5) o sigurnosnim zahtjevima koje moraju ispuniti europske norme za obruče za kupanje, pomagala za kupanje te kade za kupanje i postolja za kade za dojenčad i malu djecu.
                  
               
                     (8)
                  
                  
                     Dopisom M/464 od 3. svibnja 2010. Komisija je od CEN-a zatražila izradu europskih normi za uklanjanje glavnih rizika povezanih sa sigurnošću proizvoda za njegu djece koji za sobom povlače rizike povezane s utapanjem (rizici iz klastera 1), posebno obruča za kupanje, pomagala za kupanje te kada za kupanje i postolja za kade.
                  
               
                     (9)
                  
                  
                     Na temelju zahtjeva M/464 CEN je donio normu EN 17022:2018 „Proizvodi za dojenčad i malu djecu – Dodaci za kupanje – Sigurnosni zahtjevi i metode ispitivanja”. Norma EN 17022:2018 u skladu je s općim sigurnosnim zahtjevom utvrđenim u Direktivi 2001/95/EZ. Upućivanje na tu normu stoga bi trebalo objaviti u Službenom listu Europske unije.
                  
               
                     (10)
                  
                  
                     Na temelju zahtjeva M/464 CEN je donio normu EN 17072:2018 „Proizvodi za dojenčad i malu djecu – Dječje kadice, postolja i dodaci za kupanje koji se upotrebljavaju uz kadice – Sigurnosni zahtjevi i metode ispitivanja”. Norma EN 17072:2018 u skladu je s općim sigurnosnim zahtjevom utvrđenim u Direktivi 2001/95/EZ. Upućivanje na tu normu stoga bi trebalo objaviti u Službenom listu Europske unije.
                  
               
                     (11)
                  
                  
                     Komisija je 24. srpnja 2011. donijela Odluku 2011/476/EU (6) o sigurnosnim zahtjevima koje moraju ispuniti europske norme za opremu za vježbanje.
                  
               
                     (12)
                  
                  
                     Dopisom M/506 od 5. rujna 2012. Komisija je CEN-u podnijela zahtjev za izradu europskih normi radi uklanjanja glavnih rizika povezanih s nepomičnom opremom za vježbanje u skladu sa sigurnosnim zahtjevima. Na temelju tog zahtjeva CEN je donio normu EN ISO 20957-9:2016 „Nepomična oprema za vježbanje – 9. dio: Sprave za vježbanje s eliptičnim kretanjem, dodatni posebni sigurnosni zahtjevi i metode ispitivanja (ISO 20957-9:2016)” na koju je upućivanje objavljeno Provedbenom odlukom (EU) 2019/1698.
                  
               
                     (13)
                  
                  
                     Uzimajući u obzir nova saznanja, CEN je revidirao normu EN ISO 20957-9:2016. To je rezultiralo donošenjem izmjene EN ISO 20957-9:2016/A1:2019 „Nepomična oprema za vježbanje – 9. dio: Sprave za vježbanje s eliptičnim kretanjem, dodatni posebni sigurnosni zahtjevi i metode ispitivanja – Izmjena 1 (ISO 20957-9:2016/Amd 1:2019)”. Norma EN ISO 20957-9:2016, kako je izmijenjena normom EN ISO 20957-9:2016/A1:2019, u skladu je s općim sigurnosnim zahtjevom utvrđenim u Direktivi 2001/95/EZ. Upućivanje na izmjenu EN ISO 20957-9:2016/A1:2019 trebalo bi stoga objaviti u Službenom listu Europske unije zajedno s upućivanjem na normu EN ISO 20957-9:2016.
                  
               
                     (14)
                  
                  
                     Upućivanja na europske norme donesene radi potpore Direktivi 2001/95/EZ objavljuju se Provedbenom odlukom (EU) 2019/1698. Kako bi se osiguralo da upućivanja na europske norme sastavljene radi potpore Direktivi 2001/95/EZ budu navedena u jednom aktu, odgovarajuća upućivanja na nove norme, izmjene i ispravke normi trebalo bi uključiti u Provedbenu odluku (EU) 2019/1698.
                  
               
                     (15)
                  
                  
                     Provedbenu odluku (EU) 2019/1698 trebalo bi stoga na odgovarajući način izmijeniti.
                  
               
                     (16)
                  
                  
                     Usklađenost s relevantnim nacionalnim normama kojima se prenose europske norme, na koje su upućivanja objavljena u Službenom listu Europske unije, stvara pretpostavku o sigurnosti u pogledu rizika i kategorija rizika obuhvaćenih relevantnim nacionalnim normama od dana objave upućivanja na europsku normu u Službenom listu Europske unije. Ova bi Odluka stoga trebala stupiti na snagu na dan objave.
                  
               
                     (17)
                  
                  
                     Mjere predviđene ovom Odlukom u skladu su s mišljenjem Odbora osnovanog Direktivom 2001/95/EZ,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci (EU) 2019/1698 mijenja se u skladu s Prilogom ovoj Odluci.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 30. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 11, 15.1.2002., str. 4.
         
         
            (2)  Odluka Komisije 2008/264/EZ od 25. ožujka 2008. o zahtjevima protupožarne sigurnosti koje trebaju ispuniti europske norme za cigarete na temelju Direktive 2001/95/EZ Europskog parlamenta i Vijeća (SL L 83, 26.3.2008., str. 35.).
         
            (3)  Provedbena odluka Komisije (EU) 2019/1698 оd 9. listopada 2019. o europskim normama za proizvode izrađenima za potrebe Direktive 2001/95/EZ Europskog parlamenta i Vijeća o općoj sigurnosti proizvoda (SL L 259, 10.10.2019., str. 65.).
         
            (4)  Odluka Komisije 2010/376/EU od 2. srpnja 2010. o sigurnosnim zahtjevima koje europske norme moraju ispuniti za određene proizvode u okruženju u kojemu spavaju djeca sukladno Direktivi 2001/95/EZ Europskog parlamenta i Vijeća (SL L 170, 6.7.2010., str. 39.).
         
            (5)  Odluka Komisije 2010/9/EU od 6. siječnja 2010. o sigurnosnim zahtjevima koje trebaju ispuniti europske norme za obruče za kupanje, pomagala za kupanje te kade za kupanje i postolja za kade za dojenčad i malu djecu na temelju Direktive 2001/95/EZ Europskog parlamenta i Vijeća (SL L 3, 7.1.2010., str. 23.).
         
            (6)  Odluka Komisije 2011/476/EU od 27. srpnja 2011. o sigurnosnim zahtjevima koje moraju ispuniti europske norme za opremu za vježbanje sukladno Direktivi 2001/95/EZ Europskog parlamenta i Vijeća (SL L 196, 28.7.2011., str. 16.).
      
      
         
            PRILOG
            Prilog I. Provedbenoj odluci (EU) 2019/1698 mijenja se kako slijedi:
            
                        1.
                     
                     
                        redak 37. zamjenjuje se sljedećim:
                        
                                    „37.
                                 
                                 
                                    EN ISO 12863:2010
                                    Standardna ispitna metoda za ocjenjivanje svojstva zapaljivosti cigareta (ISO 12863:2010)
                                    EN ISO 12863:2010/AC:2011
                                    EN ISO 12863:2010/A1:2016”
                                 
                              
                  
                        2.
                     
                     
                        umeću se sljedeće točke 52.a, 52.b i 52.c:
                        
                                    „52.a
                                 
                                 
                                    EN 16890:2017
                                    Namještaj za djecu – Madraci za dječje krevete i dječje krevetiće – Sigurnosni zahtjevi i metode ispitivanja
                                 
                              
                                    52.b
                                 
                                 
                                    EN 17022:2018
                                    Proizvodi za dojenčad i malu djecu – Dodaci za kupanje – Sigurnosni zahtjevi i metode ispitivanja
                                 
                              
                                    52.c
                                 
                                 
                                    EN 17072:2018
                                    Proizvodi za dojenčad i malu djecu – Dječje kadice, postolja i dodaci za kupanje koji se upotrebljavaju uz kadice – Sigurnosni zahtjevi i metode ispitivanja”
                                 
                              
                  
                        3.
                     
                     
                        redak 57. zamjenjuje se sljedećim:
                        
                                    „57.
                                 
                                 
                                    EN ISO 20957-9:2016
                                    Nepomična oprema za vježbanje – 9. dio: Sprave za vježbanje s eliptičnim kretanjem, dodatni posebni sigurnosni zahtjevi i metode ispitivanja (ISO 20957-9:2016)
                                    EN ISO 20957-9:2016/A1:2019”